Վահան Փափազյան (դիվանագետ)

Վահան Հակոբի Փափազյան (), հայ պետական և քաղաքական գործիչ։ 1993-1996 թվականներին եղել է Հայաստանի արտաքին գործերի նախարար։

Կենսագրություն 
Վահան Փափազյանը ծնվել է 1957 թվականի հունվարի 26-ին Երևանում։

1974-1979 թվականներին սովորել է Երևանի պետական համալսարանի արևելագիտության ֆակուլտետը։ 1980- 1991 թվականներին Փափազյանը աշխատել է Հայաստանի գիտությունների ազգային ակադեմիայի պատմության ինստիտուտում։ 1991 թվականին նախագահ Լևոն Տեր-Պետրոսյանի հրամանով նշանակվել է հանրապետության նախագահի խորհրդականի պաշտոնում։ Այս պաշտոնը զբաղեցրել է մինչև 1992 թվականը։ 1992 թվականին նշանակվել է Ֆրանսիայում Հայաստանի Հանրապետության գործերի հավատարմատարի պաշտոնում, որը զբաղեցրել է մինչև 1993 թվականը։

1993-1996 թվականներին զբաղեցրել է ՀՀ արտաքին գործերի նախարարի պաշտոնը, իսկ արդեն 1997-1998 թվականներին եղել է Ֆրանսիայի Հանրապետությունում Հայաստանի Հանրապետության արտակարգ և լիազոր դեսպան։

Վահան Փափազյանն ունի արտակարգ և լիազոր դեսպանի դիվանագիտական աստիճան։

Ծանոթագրություններ 

Հայ դիվանագետներ
ՀՀ արտաքին գործերի նախարարներ
ՀՀ արտակարգ և լիազոր դեսպաններ
Հայ պետական գործիչներ
Հայ քաղաքական գործիչներ
Հայ պատմաբաններ
Պատմական գիտությունների թեկնածուներ